Κεφτέδες γαλοπούλας κοκκινιστοί, φουρνιστοί και με μακαρόνια
Ο κιμάς γαλοπούλας δίνει μια πιο ανάλαφρη εκδοχή σε αυτούς τους κοκκινιστούς και φουρνιστούς κεφτέδες και οι πιπεριές μια πικάντικη νότα.
500 γρ. σπαγκέτι (αν θέλουμε, μπορούμε να χρησιμοποιήσουμε και σπαγκέτι ολικής άλεσης), 500 γρ. κιμάς από στήθος γαλοπούλας, 2 λεπτές φέτες ψωμί χωρίς την κόρα, μουλιασμένες σε νερό και καλά στυμμένες, 1 κρεμμύδι, χοντροτριμμένο, 1 πιπεριά κέρατο, καθαρισμένη και κομμένη σε ψιλά καρέ, 1 πιπεριά Φλωρίνης, καθαρισμένη και κομμένη σε ψιλά καρέ, 1 αυγό, αλάτι, φρεσκοτριμμένο πιπέρι, 4 μέτριες ώριμες ντομάτες, τριμμένες, 1 κρεμμύδι, τριμμένο στη χοντρή πλευρά του τρίφτη, 2 κουτ. σούπας φύλλα φρέσκου βασιλικού (ή δυόσμου), ψιλοκομμένα, 1/2 κουτ. σούπας ελαιόλαδο, αλάτι, φρεσκοτριμμένο πιπέρι
Για να φτιάξουμε κεφτέδες γαλοπούλας κοκκινιστούς με μακαρόνια ρίχνουμε σε ένα βαθύ μπολ όλα τα υλικά για τους κεφτέδες και ζυμώνουμε για 2-3 λεπτά, μέχρι να σχηματιστεί ένα αφράτο μείγμα.Πλάθουμε σε μικρούς κεφτέδες και τους αφήνουμε στο ψυγείο μέχρι να τους χρειαστούμε. (Αν το μείγμα κολλάει στα χέρια μας κατά το ζύμωμα και το πλάσιμο, τα βουτάμε σε κρύο νερό και συνεχίζουμε.)Σε μια μέτρια κατσαρόλα ζεσταίνουμε το λάδι σε μέτρια φωτιά και σοτάρουμε το κρεμμύδι για περίπου 2 λεπτά, μέχρι να μαλακώσει ελαφρώς.Ρίχνουμε την ντομάτα, 50 ml νερό, το βασιλικό, αλατοπιπερώνουμε και βράζουμε για περίπου 2 3 λεπτά, ανακατεύοντας με ξύλινη κουτάλα.Ρίχνουμε στη σάλτσα τα κεφτεδάκια (χωρίς να τα τηγανίσουμε ή να τα ψήσουμε), χαμηλώνουμε τη φωτιά και σιγομαγειρεύουμε για περίπου 20 λεπτά, μέχρι να γίνουν τα κεφτεδάκια και να δέσει η σάλτσα.Παράλληλα, σε μια κατσαρόλα με άφθονο αλατισμένο νερό που κοχλάζει, βράζουμε τα ζυμαρικά σύμφωνα με τις οδηγίες της συσκευασίας.Τα στραγγίζουμε και τα σερβίρουμε με τα κεφτεδάκια και τη σάλτσα τους.
Ζυμαρικά,Κιμάς,Κιμάς γαλοπούλας,Ντομάτα,Κεράσματα